[7] 135 



(Pisum), uvijek je jedan karakter na pr. crvena boja cvijeta nad 

 bijelom, ili glatka površina zrnja nad namrešanom i t. d. u prvoj 

 hybridnoj generaciji prevladala nad onim drugim karakterom. 

 Na temelju toga je on i postavio prvo svoje t. zv. pravilo 

 praevalencije ili dominancije. Od dva naime suprotna 

 karaktera, kakovi dolaze kod dviju rassa koje križamo, prevla- 

 đuje kod križanaca jedan, koji posve zastre onaj drugi. Prvi 

 se zove po tome dominantnim, a onaj zastrti, prikriveni, 

 recessivnim. 



Nu ako ove križance prve generacije međusobno opet dalje 

 križamo, očituje se u drugoj hybridnoj generaciji isto ono, što 

 je već gore kod Mirabilis Jalapa bilo pokazano. Prema tome 

 glasi drugo Mendel-ovo pravilo t. zv. pravilo cijepanja 

 (Spaltungsgesetz), da se kod nastavljenog križanja hybrida, pro- 

 tivni, korespondirajući ili antagonistički karakteri (allelomorpha) 

 obiju roditelja opet razilaze — cijepaju; u jedan dio kličnih 

 stanica od hybrida ulaze osnove za karakter jednoga roditelja, 

 a u drugi dio one za karakter drugoga. 



I napokon se izriče u trećem pravilu, koje zapravo logično 

 već proizlazi iz prvoga i drugoga, samostalnost ili či- 

 stoća karaktera, ili bolje njihovih osnova. Kad bi se te osnove 

 za one različne karaktere u prvoj hybridnoj generaciji posve 

 slile, da ih ne bi mogli nikako više razlučiti, onda bi se po- 

 našanje hybrida pogledom na upitne karaktere obiju roditelja 

 jednako nastavljalo u svim daljim generacijama. Ali tome baš 

 nije tako. Nego te osnove moraju da zadrže u tijelu prve hy- 

 bridne generacije svoju samostalnost, svoju autonomiju, te usli- 

 jed toga ne samo da mogu, nego se i u pravilu kod prve dane 

 prilike razilaze. Karakteri praroditelja se dakle alternirajući 

 pojavljaju, i to se baš zove mendeliranjem. 



To su evo ti znameniti Mendel-ovi zakoni ili recimo 

 ispravnije pravila kod križanja. Poslije se je pokazalo, da se u 

 prvoj generaciji ne ponašaju križanci uvijek jednako, kako je 

 to Mendel opažao, i po tome da jedan karakter prevlađuje 

 prozvao upravo pravilom praevalencije ili dominancije, nego se 

 ti križanci mogu ponašati i kao mješavina obiju karaktera, kako 

 smo to kod Mirabilis Jalapa pokazali, gdje eno dolazi do sre- 

 dnje, ružičaste boje cvijeta. Ili se opet po dva karaktera kadšto 

 korelativno skupa vežu — ponašaju kao jedan — (t. zv. mo- 



